Busken er løvfellende og blir opptil åtte meter høy. Den sprer seg med rotskudd. Bladene er eggformede, 8–15 cm lange og 6–10 cm brede med seks–åtte par nerver. Undersiden er dekket med grå stjernehår, og oversiden er ru med spredte stjernehår. Bladgrunnen er asymmetrisk og hjerteformet. Busken blomstrer svært tidlig, før løvsprett i januar til mars. Blomstene dufter sterkt. Begerbladene er hårete og brune på utsiden og purpur på innsiden. Kronbladene er gule med rød basis, og de er ikke så krøllete som hos slektningen japantrollhassel ().